מרכז המבקרים-פתוח כל ימות השבוע (לא כולל שבתות וחגים), בתיאום מראש.
אל מגדל המים ניתן להגיע כל השבוע.
מגדל המים של בארות יצחק - נקודת ההתיישבות הדתית הראשונה בנגב. ייחודו של האתר וסיפור ההתיישבות והגבורה שסביבו, היו תמיד מוקד משיכה לקהל רחב, מהארץ ומהתפוצות, לכל אלו שביקשו "לגעת" במציאות חיי היומיום של ההתיישבות וההגנה אל מול עזה, לאורך כל שנות תקומתנו כעם בישראל.
האתר, שבמרכזו ניצב מגדל המים נקוב הכדורים, עבר בשנתיים האחרונות תהליכי שיקום ושימור והוא מותאם כיום לקליטת הקהל. אל האתר נסללו דרכים, הוכשרה חנייה, נבנו מדרכות, ספסלים, ובעיקר שילוט ומערך הדרכה לקהל.
השנה נחנך מבנה מרכזי גדול בקיבוץ עלומים, אשר משמש כמרכז מבקרים. אולם מורשת זה קולט קבוצות המבקשות להעמיק ולהרחיב ב"מעגלי התוכן" הרבים הנקשרים למרחב ההתיישבותי סביב בארות יצחק שבנגב. באמצעות מערכות הדרכה ובסיוע טכנולוגיה חדישה, מוזמן המבקר לחוות ולהעמיק את הביקור ולהופכו למכלול רחב יותר ובעל משמעות חינוכית ולאומית.
הגעה למגדל המים: ברכב פרטי - ירידה ימינה מכביש 232, כ- חצי קילומטר לפני שער עלומים עם השילוט לכיוון מגדל המים.
השביל עובר דרך מאגר נחל עוז ועוקף את החממות ממזרח.
הכניסה לאוטובוסים היא דרך קיבוץ עלומים בלבד. (עליכם להיכנס לקיבוץ ולצאת מהשער האחורי של המשק).